เรื่องร้องเรียน (ร้องเรียน,เสียงรบกวน) วันที่ 2023-02-24 16:13:30 — แขวงทุ่งสองห้อง เขตหลักสี่ กรุงเทพมหานคร
ขณะนี้เป็นเวลา 23:12 ร้านอาหาร Chilley เปิดเพลง และเล่นดนตรีสดเสียงดังมากครับ 

ไม่มีเจ้าหน้าที่แก้ไขอะไรให้เลยครับ ทั้งเจ้าหน้าที่สำนักงานเขตหลักสี่ หรือ เจ้าหน้าที่ตำรวจ สน.ทุ่งสองห้อง

ปล่อยให้ประชาชน เดือดร้อน เราขอแค่ให้เค้าเบาเสียงลงแค่นั้น ทำไมไม่มีใครทำอะไรให้เราเลย เราเดือดร้อนมาก จนอยากจะย้ายไปอยู่ที่อื่น

จากที่เคยแจ้งร้องเรียน เรื่องเสียงดังของร้านอาหาร Chilley ตั้งแต่วันที่ 22-01-66 จนถึงวันนี้ วันที่ 19-02-66 ยังคงไม่ได้รับการแก้ไข

ส่วน สน.ทุ่งสองห้อง เมื่อคืนเราได้โทรไปร้องเรียน มีเจ้าหน้าที่ร้อยเวรรับสาย เจ้าหน้าที่ตำรวจบอกจะส่งสายตรวจมา เรารอจนร้านปิด ก็ไม่มีเจ้าหน้าที่ตำรวจมา

เราตัองทนอยู่กับเสียงดังรบกวนนี้ตั้งแต่ 21:00-01:00 แบบนี้ ทุกวันๆๆๆ มานานมากครับ 

ฝากเจ้าหน้าที่ผู้มีส่วนเกี่ยวข้องดูแลเรื่องนี้ด้วยนะครับ

***ข้อความข้างล่างคือข้อความเก่าที่เราเคยร้องเรียนไว้***



เนื่องจาก ที่แจ้งวัฒนะซอย 10 มีร้านอาหาร ชื่อ Chilley 

ได้เปิดเพลงเสียงดังมาก และ มีการเล่นดนตรีดังมากๆ ในเวลา 20:00-24:00 ของทุกๆวัน

จึงทำให้เราผู้พักอาศัยอยู่ในแถวนั้นได้มีผลกระทบต่อเสียงดังมาก เราไม่สามารถนอนหลับพักผ่อนได้ในเวลาดังกล่าว 

เราได้มีการโทรไปแจ้งเจ้าหน้าที่ตำรวจ สน.ทุ่งสองห้องแล้ว และได้มีเจ้าหน้าที่มาตักเตือน จึงได้มีการเบาเสียงลง แต่พรุ่งนี้ก็จะเปิดเสียงดังเหมือนเดิมไม่ได้รับการแก้ไข เราได้ถามไปทางเจ้าหน้าที่ตำรวจสน.ทุ่งสองห้องแล้ว เจ้าหน้าที่บอกกับทางเราว่า เค้าทำได้แค่นั้น ให้ผมไปร้องเรียนเอาเอง

ผมจึงขอความกรุณาเจ้าหน้าที่ ที่มีส่วนเกี่ยวข้องกับเรื่องนี้ ฝากดูแลปัญหาเรื่องนี้ด้วย  เราอยู่กันมานานไม่มีปัญหา จนมีร้านอาหารนี้มาเปิด  ขณะที่กำลังพิมพ์ เป็นเวลา 23:40 ดนตรียังคงมีเสียงดังมากอยู่ครับ

ปล.สุดท้ายนี้ ขอความกรุณาปกปิดข้อมูลส่วนตัวของผู้ร้องเรียนด้วยนะครับ

ขอบคุณมากครับ